
Dagsorden
· Kort præsentation af undersøgelsens formål og design
· Præsentation af undersøgelsens resultater
· Spørgsmål og diskussion

Undersøgelsens formål
Det Centrale Handicapråd har bedt VIVE om at undersøge forholdet mellem borgere med handicap og kommunerne, for at: 
1. Dokumentere og sammenligne hvordan kommunale sagsbehandlere/ledere og borgere med handicap oplever mødet med hinanden.
2. Samle viden om barrierer og muligheder ift. styrket borgerinddragelse og borgernes tillid til sagsbehandlingen.
3. Indsamle eksempler på initiativer som kommuner m.m. har gode erfaringer med at anvende i arbejdet med borgere med handicap.

Undersøgelsens design
BORGERPERSPEKTIVET 
· Undersøges via 1816 besvarelser af VIVEs spørgeskemaundersøgelse Survey of Health, Impairment and Living Conditions in Denmark (SHILD 2020), og nuanceres kvalitativt gennem 20 interview med borgere med handicap.
KOMMUNEPERSPEKTIVET 
· belyses kvantitativt gennem analyse af spørgeskemasvar fra 428 sagsbehandlere og 125 ledere i 90 kommuner; og nuanceres kvalitativt gennem 10 interview med kommunale sagsbehandlere ansat i B&F, Sundhed, Social eller Jobcenter.
DE GODE ERFARINGER 
· er fundet gennem desk research, henvendelser til handicapråd, via surveyen til kommunerne og i interviewene med borgere og sagsbehandlere. 

Gap-analysen
· Et gap er forskellen på borgernes og de kommunale ledere og sagsbehandleres oplevelse af mødet med hinanden. 
· Det beskriver altså forskellen på de tre gruppers gennemsnitlige svarscore. 
· Ledernes svar er typisk mest positive, og danner benchmark for sammenligningen med borgere og sagsbehandlere. 

Svarskalaen er skaleret i fire kategorier
”I høj grad” – angivet med værdien 3
”I nogen grad” – angivet med værdien 2
”I mindre grad” – angivet med værdien 1
”Slet ikke” – angivet med værdien 0

Spørgsmål: Får borgere med handicap den hjælp de har behov for?
På spørgsmålet scorer borgerne 1,8, sagsbehandlerne scorer 2,4 og lederne 2,7.

Spørgsmål: Får borgere med handicap den hjælp de har ret til?

På spørgsmålet scorer borgerne 1,7, sagsbehandlerne scorer 2,5 og lederne 2,8.

Spørgsmål: Kommer hjælpen i tide?
For lederne er fordelingen som følger:
· 65 % af lederne svarer, at borgerne får hjælpen i tide. 
· 34 % af lederne svarer, at hjælpen kommer noget sent.
· 2 % af lederne svarer, at hjælpen kommer så sent, at det giver problemer. 
For sagsbehandlerne er fordelingen som følger:
· 43 % af sagsbehandlerne svarer, at borgerne får hjælpen i tide.
· 52 % af sagsbehandlerne svarer, at hjælpen kommer noget sent.
· 5 % af sagsbehandlerne svarer, at hjælpen kommer så sent, at det giver problemer.
For lederne er fordelingen som følger:
· 48 % af borgerne svarer, at borgerne får hjælpen i tide.
· 33 % af borgerne svarer, at hjælpen kommer noget sent.
· 18 % af borgerne svarer, at hjælpen kommer så sent, at det giver problemer.
· 1 % af borgerne svarer ved ikke.

Spørgsmål: Har borgerne indflydelse på kommunens tiltag?
På spørgsmålet scorer borgerne 1,4, sagsbehandlerne scorer 2,3 og lederne 2,5.


Slide 10

Spørgsmål: Tager sagsbehandlingen hensyn til borgerens individuelle behov?
[bookmark: _GoBack]På spørgsmålet scorer borgerne 1,7, sagsbehandlerne scorer 2,6 og lederne 2,8.

Spørgsmål: Har sagsbehandleren nok viden om specifikke handicap?
På spørgsmålet scorer borgerne 1,5, sagsbehandlerne scorer 2,2 og lederne 2,1.

Spørgsmål: Fungerer det tværfaglige samarbejde i kommunen?
På spørgsmålet scorer borgerne 1,5, sagsbehandlerne og lederne scorer 2. 

Delkonklusion – er der (stadig) et gap?
· Ja. Vi finder signifikante forskelle mellem borgernes og kommunernes oplevelse af mødet i alle spørgsmål.
· Gennemsnitligt ligger kommunernes svar mellem ‘i nogen grad’ og i høj grad’, mens borgernes svar ligger mellem ‘i mindre grad’ og ‘i nogen grad’.
· De største gaps mellem kommuner og borgere finder vi i spørgsmålene om hjælpen opfylder borgerens behov og overholder loven, og i spørgsmålene vedrørende inddragelse. 
· De mindste gaps finder vi i spørgsmålene om sagsbehandlernes viden og myndighedernes samarbejde (der af alle vurderes relativt lavt).

Afspejler interviewene et lignende gap?
· Ja. I de kvalitative interviews finder vi også en kløft mellem borgernes og sagsbehandlernes oplevelse af inddragelse og tillid i mødet. 
· De 20 borgere fordeler sig cirka 50-50 hvad angår positive eller negative oplevelser med sagsbehandlingen, og begge yderpunkter er i brug (6 borgere er meget positive og 3 er meget negative).
· De 10 sagsbehandlere er aldrig decideret negative (8/10 er overvejende positive). De oplever typisk at de godt kan hjælpe, inddrage og skabe tillid i mødet, selvom en del har frustrationer, fx over presset økonomi/tid, utilstrækkelige tilbud eller udfordret tværfagligt samarbejde.

Hvad fortæller interviewene om inddragelses?
De interviewede sagsbehandlere oplever alle at de inddrager borgerne, men kun halvdelen af de interviewede borgere oplever, at de bliver inddraget. 
Det skyldes at inddragelse ikke optræder som en entydig størrelse: 
· For sagsbehandlerne kan inddragelse både være information, høring og det at give borgerne valgmuligheder.
· For borgerne er inddragelse ikke bare at blive set og hørt, men også at føle sig anerkendt, forstået og lyttet til. 

5 dilemmaer der påvirker inddragelse og tillid
· Ekspertisedilemmaet: Sagsbehandler eller visitator vil ikke bevilge borgeren den hjælp borgeren efterspørger, fordi de mener at vide bedre.
· Økonomidilemmaet: Borgere og nogle sagsbehandlere kan opleve resultaterne af kommunens sagsbehandling som for begrænset af økonomiske overvejelser.
· Fragmenteringsdilemmaet: Borgerne oplever, at blive ‘fragmenteret ud’ på forskellige afdelinger i mødet med kommunen, og at de ofte selv må tage ansvar koordinationen og helheden. Sagsbehandlere oplever også ofte det tværfaglige samarbejde som svært, blandt andet fordi afdelingerne kan have forskellige perspektiver på borgerens problem, hvad der skal til - og hvem der skal betale for det.
· Lov og behov-dilemmaet: sagsbehandlere kan ikke bevilge den hjælp, borgere og de selv finder relevant, fordi lovgivningen eller andre regler spænder ben herfor.
· Kategoriseringsdilemmaet: Flere af borgerne oplever at kommunen behandler dem som ‘utilregnelige’ eller ‘ikke i målgruppen’ for den hjælp, de efterspørger.

Eksempel på inddragelse
Sagsbehandler: Vi laver VUM’en sammen med borgeren. Hvor vi fysisk sidder ved siden af hinanden og kigger ind i den samme skærm og bliver enige om hvad skal der skrives ord for ord. Og det tager lidt længere tid […] men […] borgerne virker mere engagerede, de går mere op i det, de dedikerer sig mere til den første del af fasen […] vi kan have borgeren med i processen i forhold til brugerinddragelse, og medansvar og medejerskab […]  jeg synes det fungerer godt og det hører jeg også mine kollegaer sige [...]
Interviewer: kommer der så altid stå det du synes er rigtigt i skemaet? 
Sagsbehandler: Nu tror jeg at jeg har været tilpas mange år i det her game, så det vil jeg sige ja til. […] før var jeg i socialpsykiatrien og det har lært mig noget om at der er ikke noget der hedder rigtigt og forkert. Hvis borgeren oplever et eller andet som de er optaget af, så er det rigtigt for dem. Og så må de være vores udgangspunkt. 

5 inddragelsesfremmende praksisser
· Kommunikation der tager hensyn til borgerens behov (fx via efteruddannelse af sagsbehandlere).
· At sætte borgeren i centrum og turde give dem tøjlerne.
· At møde borgeren i eget hjem eller på arbejdspladsen: se borgeren i eget miljø.
· Tovholder der sørger for at hele borgerens situation høres og tænkes ind i indsatsen.
· (Ønske om) forbedret inddragelse af pårørende, herunder kurser med information og forventningsafstemning.

Slide 19

Tillid
· Tillid er fremtidsrettet – positive forventninger
· Sagsbehandlerne: tillid er noget vi skal arbejde for
· Borgernes oplevelser igen splittet 50-50
· Tre tillidsprofiler: den tillidsstærke, den forsigtige og den tillidssvage borger
· Højere tillid kan betyde færre økonomiske og menneskelige omkostninger for kommune og borger
· Lavere tillid kan både lede til besparelser for kommunerne og betyde øgede økonomiske og menneskelige omkostninger for både kommune og borger

Det tillidsfremmende møde
Mette der er førtidspensionist har oplevet sin kommunes håndtering af forløbet som eksemplarisk: 
”… de så mig og de så hvad det var jeg stod og kæmpede med og de gav sig tid til at vente på at jeg lige fik mig rejst lidt, så jeg også selv var med i det her og kunne sige at ‘jeg kunne egentlig godt tænke mig at komme i sådan en praktik her’. Og til at finde ud af at, det kunne jeg så ikke, og det var okay […] jeg er ikke et dårligt menneske og jeg er ikke doven […] en lettelse altså! […] min sagsbehandler var der hele vejen igennem, hun støttede mig bare i det her. De lyttede til mig, og de så mig, og selvom de måske ikke forstod hvad [lidelse] var, og måske heller ikke sclerose […] jeg bliver lyttet til og jeg bliver hørt og jeg bliver skubbet ud når jeg skal skubbes og jeg blev bremset, når jeg havde behov for at blive bremset. De så mig allesammen omkring mig.”

Det tillidsbelastende møde
Jannik er flyttet til en ny kommune, der ikke vil betale for samme synshjælpemidler som hans tidligere kommune:
… en ting er at de er meget firkantede med de refusionsregler der, ikke? Der har været grundig korrespondance frem og tilbage eller i hvert fald frem fra vores side og alligevel er vi ikke blevet lyttet på og jeg har adskillige gange spurgt om jeg ikke kunne få lov til at få et møde så de kunne se hvad det drejede sig om og de har slet ikke svaret på det, overhovedet. Altså de har bare svaret ”den er afvist og det er sendt videre til ankestyrelsen og så er det det”, og ankestyrelsen har så også afvist det, ikke? Men altså jeg er aldrig blevet mødt sådan ansigt til ansigt hvor de kunne se hvad det rent faktisk drejede sig om, ikke? (Jannik). 

Eksempler på tillidsfremmende praksisser
· At borger og kommune samarbejder om at forstå problemet og designe den bedst mulige hjælp.
· God, løbende, og ærlig kommunikation.
· At sagsbehandlingen tilrettelægges så borgeren kan føle sig set i sin helhed, fx via hjemmebesøg. 
· Mødereferater der afspejler dialog og aftaler mellem borger og sagsbehandler, og som leder til handling.
· At kommunen tager ansvar for den tværfaglig koordination af indsatsen og for at indsatsen er sammenhængende, helhedsorienteret og meningsfuld for borgeren.
· At kommunen organiserer indsatsen så hjælpen kan gives i tide, inden problemerne evt. vokser.

Spørgsmål og diskussion
























